יואיט, 2018
**ג'ניפר לאב יואיט** (באנגלית: **Jennifer Love Hewitt**; נולדה ב-21 בפברואר 1979) היא שחקנית, זמרת, במאית ומפיקת קולנוע וטלוויזיה אמריקאית.

ביוגרפיה
--------

יואיט נולדה בוייקו, טקסס שבארצות הברית. הוריה הם פטרישה מאי (לבית שיפ) והרברט דניאל יואיט. כילדה נמשכה למוזיקה, דבר שהוביל אותה לתעשיית הבידור. לאחר שהוריה התגרשו, עברו יואיט ואחיה לגור עם אמם. כבר בגיל שלוש שרה את השיר "The Greatest Love of All" בהופעה, ובגיל תשע הייתה חברה בלהקת "Texas Show Team" (אשר הופיעה גם בברית המועצות).

קריירה
------

### משחק

בגיל עשר עברה יואיט עם אמה ללוס אנג'לס שבקליפורניה כדי לקדם קריירת משחק ושירה. לאחר המעבר, הופיעה יואיט בלמעלה מ-20 פרסומות טלוויזיוניות. הפריצה הראשונה שלה הייתה בתוכנית "תאגיד הילדים" של ערוץ דיסני ששודרה בין השנים 1989–1991. תפקידה הראשון בקולנוע היה בשנת 1992 בסרט העצמאי "Munchie".

בשנת 1995, התפרסמה יואיט בעקבות תפקיד ראשי, החל מהעונה השנייה של הסדרה "שולחן לחמישה" בתור שרה, בת הזוג של ביילי סלינג'ר (סקוט וולף), תפקיד אותו מילאה עד 1999. 

בהמשך כיכבה בסרט "מלחמת המינים" ובסדרת סרטי האימה המצליחים "אני יודע מה עשית בקיץ האחרון" ב-1997 ו-1998. 

ב-1997 שיחקה בתפקיד הנשי הראשי בקומדיית הנעורים "מלחמת המינים", לצד ויל פרידל.

בעקבות הצלחת הסדרה "שולחן לחמישה" קיבלה יואיט ב-1999 סדרה בת משלה, "הזמן של חייך" אך זו ירדה לאחר עונה אחת בלבד. באותה שנה היא התארחה בסדרת האנימציה "הרקולס" מבית דיסני.

בשנת 2000 הופיעה יואיט בסרט הביוגרפי הטלוויזיוני "סיפורה של אודרי הפבורן", שם גילמה את השחקנית הנודעת אודרי הפבורן. באותה שנה נבחרה להיות דוברת נוקיה. 

ב-2001 היא הופיעה בווידאו קליפ של הזמר אנריקה איגלסיאס לשיר "Hero". באותה שנה החלה לצלם את הסרט "קיצור דרך אל האושר". במהלך הצילומים נקלעה ההפקה לקשיים כלכליים, מאוחר יותר נעשתה עריכה מחדש לסרט ולסוף הוא שודר בטלוויזיה ב-2007.

ב-2002 השתתפה בסרט קומדיית הפעולה "טוקסידו" לצד ג'קי צ'אן. בנוסף ב-2002, היא התארחה בפרק אחד וגילמה את עצמה בסדרת האנימציה "איש משפחה".

ב-2004 שיחקה בתפקיד הנשי הראשי בסרט קומדיית הלייב-אקשן "גארפילד: הסרט" בתור ד"ר ליז וילסון, ושבה לגלם את דמותה גם בסרט ההמשך "גארפילד 2" שיצא לאקרנים ב-2006.

בין השנים 2005–2010 שיחקה לאב יואיט בתפקיד הראשי בסדרה העל-טבעית "הלוחשת לרוחות". בסדרה היא שיחקה את מלינדה גורדון, אישה צעירה אשר לה יכולת לתקשר עם רוחות. יואיט אף ביימה שלושה פרקים בסדרה. 

ב-2010, היא התארחה בפרק בסדרה "חוק וסדר: מדור מיוחד". בנוסף ב-2010 כיכבה בסרט הטלוויזיה "רשימת הלקוחות" ברשת Lifetime, עליו קיבלה מועמדות לפרס גלובוס הזהב לשחקנית הטובה ביותר במיני-סדרה או סרט טלוויזיה לשנת 2011. בשנים 2012–2013 שיחקה בתפקיד ראשי בסדרה המבוססת על הסרט - "רשימת הלקוחות" גם היא ברשת Lifetime, ואף ביימה מתוך הסדרה כשלושה פרקים.

בשנת 2014 שיחקה את דמותה של סוכנת ה FBI קייט קאלאן, בעונה העשירית של הסדרה "מחשבות פליליות". 

החל משנת 2018 יואיט הצטרפה לקאסט הראשי בעונתה השנייה של הסדרה "מוקד 911" בתפקיד המוקדנית מאדי באקלי, מוקדנית במוקד העזרה של 911 ואחותו של באק (אוליבר סטארק).

### מוזיקה

ב-1991, בהיותה בת 12, הקליטה יואיט את אלבום הבכורה שלה במימונה של חברת משחקי הווידאו "Meldac". ב-1992 יצא האלבום רק ביפן, שם הפכה יואיט לכוכבת פופ. לאחר שהחלה להשתתף בסדרה "שולחן לחמישה" ב-1995 חתמה יואיט על חוזה הקלטות בחברת אטלנטיק רקורדס. אלבומה השני, "Let's Go Bang", יצא באוקטובר אותה שנה ולא זכה לעניין ציבורי. האלבום הבא שלה, "Jennifer Love Hewitt", יצא בספטמבר 1996. הסינגל הראשון מתוכו, "No Ordinary Love", נכשל במצעדים, וכך גם האלבום בעקבותיו. אטלנטיק רקורדס הפסיקה את החוזה עם יואיט, והיא הפסיקה לעסוק במוזיקה במשך שלוש שנים.

ב-1999 הקליטה את הסינגל "How Do I Deal" לפסקול הסרט "אני עדיין יודע מה עשית בקיץ האחרון". השיר הפך לסינגל הראשון של יואיט שהגיע למצעדים. ב-2002 חתמה יואיט בחברת התקליטים "ג'ייב רקורדס", והקליטה את אלבומה הרביעי, "BareNaked", שיצא ב-8 באוקטובר. הסינגל הראשון מתוך האלבום, "BareNaked", הפך ללהיט הגדול ביותר שלה, ונשאר במצעדים במשך שלושה שבועות. הסינגל השני מתוך האלבום, "Can I Go Now", שיצא במרץ 2003, נכשל במצעדי ארצות הברית, אך הגיע למקום ה-12 באוסטרליה. ב-2004 כתבה וביצעה את השירים "Love Will Show You Everything" ו-"Take My Heart Back" בסרט "לו רק". מאז 2003, יואיט אינה פעילה בתעשיית המוזיקה. עם זאת, היא הוציאה שני אלבומי להיטים - "Cool with You: The Platinum Collection", שיצא ביוני 2006 באסיה, ו-"Hey Everybody", שיצא בדצמבר 2007 בעריכה ברזילאית.

### עיסוקים אחרים

ב-2010 הוציאה ספר בשם "ביום שיריתי בקופידון", שמתאר את חוויותיה עם אהבה ומערכות יחסים, שהפך לרב-מכר בשבוע שיצא.

יואיט, 2002

חיים אישיים
-----------

בשנות התשעים ובתחילת שנות האלפיים הייתה יואיט במספר מערכות יחסים עם אישים מוכרים, בין היתר עם השחקנים ג'ואי לורנס, פטריק וילסון, ויל פרידל, ג'יימי קנדי, מנחה הטלוויזיה קרסון דיילי והזמרים ריץ' קרונין וג'ון מאייר.

בשנת 2005 החלה בזוגיות השחקן הסקוטי רוס מק'קול, לאחר שזה הופיע בסדרה "הלוחשת לרוחות". הם התארסו בנובמבר 2007 בזמן שהיו בחופשה בהוואי. בסוף שנת 2008 השניים נפרדו.

בנובמבר 2013 נישאה לשחקן בריאן הוליסיי לאחר זוגיות של יותר משנה. מאוחר יותר באותו החודש נולדה בתם הראשונה. בנם השני נולד ביוני 2015, וב-2021 נולד בנם השלישי.

דיסקוגרפיה
----------

### אלבומי אולפן

* 1992: *Love Songs*
* 1995: *Let's Go Bang*
* 1996: *Jennifer Love Hewitt*
* 2002: *BareNaked*

### אלבומי אוסף

* 2006: *Cool With You: The Platinum Collection*

ביבליוגרפיה
-----------

### ספרים

* The Day I Shot Cupid‏ (2010)

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1992 | Munchie | אנדראה קורץ |  |
| 1993 | Little Miss Millions | הת'ר לופטון |  |
| הנזירות בלוז 2: חוזרות למקום הפשע | מרגרט |  |
| 1996 | תקועים בבית | ברוק פילדר |  |
| 1997 | מלחמת המינים | ליאה ג'ונס |  |
| אני יודע מה עשית בקיץ האחרון | ג'וליה ג'יימס |  |
| 1998 | לא יכולים להתאפק | אמנדה באקט |  |
| *Telling You* | דבורה פרידמן |  |
| אני עדיין יודע מה עשית בקיץ האחרון | ג'וליה ג'יימס |  |
| 1999 | הקאמבק | קייט |  |
| 2001 | שוברת הלבבות | פייג' קונורס |  |
| 2002 | הגיבן מנוטרדאם 2: סוד הפעמון | מדליין | דיבוב |
| Adventures of Tom Thumb & Thumbelina, The | אצבעונית |
| טוקסידו | דל בליין |  |
| 2004 | לו רק | סמנת'ה אנדריוס | גם מפיקה |
| גארפילד: הסרט | ליז וילסון |  |
| 2005 | האמת על אהבה | אליס הולברוק |  |
| וידוייה של נערת המסיבות | קטיה ליווינגסטון |  |
| 2006 | גארפילד 2 | ליז וילסון |  |
| 2007 | קיצור דרך אל האושר | השטן |  |
| 2008 | רעם טרופי | עצמה |  |
| דלגו | הנסיכה קיילה | דיבוב |
| 2011 | קפה | קלייר |  |
| 2013 | למצוא את האחת | אליסון מרקס | גם מפיקה |

### טלוויזיה

| שנה | סדרה | תפקיד | הערות |
| --- | --- | --- | --- |
| 1989–1991 | Kids Incorporated | רובין | תפקיד ראשי; עונות 6–7 |
| 1992 | Shaky Ground | ברנדט מודי | תפקיד ראשי; 17 פרקים |
| 1994 | ציפורי גן עדן | פראני בירד | תפקיד ראשי; 13 פרקים |
| McKenna | קסידי מק'קנה | תפקיד משני; 12 פרקים |
| 1995–1999 | שולחן לחמישה | שרה ריבס מארין | תפקיד ראשי; עונות 2–6 |
| 1998 | ילד פוגש עולם | ג'ניפר לאב פפרמן | פרק: "And Then There Was Shawn" |
| 1999 | הרקולס | מדוזה | דיבוב; פרק: "Hercules and the Gorgon" |
| 1999–2000 | הזמן של חייך | שרה ריבס מרין | תפקיד ראשי; 19 פרקים
גם מפיקה |
| 2000 | סיפורה של אודרי הפבורן | אודרי הפבורן | סרט טלוויזיה של NBC
גם מפיקה |
| 2001 | The Weekenders | עצמה | דיבוב; פרק: "My Punky Valentine" |
| 2002 | All That | עצמה | פרק: "Jeffrey Licon/Jennifer Love Hewitt" |
| איש משפחה | עצמה | דיבוב; פרק: "Stuck Together, Torn Apart" |
| קומנדו גרוב | קריסי | דיבוב; סרט טלוויזיה של ניקלודיאון |
| 2004 | חלומות אמריקאים | ננסי סינטרה | 2 פרקים |
| מזמור חג המולד | אמילי | סרט טלוויזיה של NBC |
| 2005–2010 | הלוחשת לרוחות | מלינדה גורדון | תפקיד ראשי; 5 עונות
גם מפיקה ובמאית 3 פרקים |
| 2009 | Yes, Virginia | מיס לורה | דיבוב; סרט טלוויזיה |
| 2010 | רשימת הלקוחות | סמנת'ה "סם" הורטון | סרט טלוויזיה של Lifetime
גם מפיקה |
| חוק וסדר: מדור מיוחד | ויקי סייז | פרק: "Behave" |
| 2011 | ולנטיין האבוד | סוזן אליסון | סרט טלוויזיה של הולמרק
גם מפיקה |
| אהבה נושכת | עצמה | פרק: "Firsts" |
| לוהטות בקליבלנד | אמי צ'ייס | 3 פרקים |
| וייטנאם: הסרטים האבודים | אן פורקל | דיבוב; מיני-סדרה (5 פרקים) |
| 2012–2013 | רשימת הלקוחות | ריילי פארקס | תפקיד ראשי; (2 עונות); 25 פרקים
גם מפיקה ובמאית 3 פרקים |
| 2014–2015 | מחשבות פליליות | הסוכנת קייט קאלהאן | תפקיד ראשי: עונה 10 |
| 2018–הווה | מוקד 911 | מאדי באקלי | תפקיד ראשי; (עונה 2 ואילך) |

קישורים חיצוניים
----------------

ויקישיתוף מדיה וקבצים בנושא **ג'ניפר לאב יואיט** בוויקישיתוף
* 
* ג'ניפר לאב יואיט, ברשת החברתית פייסבוק

* ג'ניפר לאב יואיט, ברשת החברתית אקס (טוויטר)

* ג'ניפר לאב יואיט, ברשת החברתית אינסטגרם

* ג'ניפר לאב יואיט, ברשת החברתית Goodreads

* ג'ניפר לאב יואיט, במסד הנתונים הקולנועיים IMDb (באנגלית)

* ג'ניפר לאב יואיט, באתר "אידיבי", מאגר הידע העברי לקולנוע ישראלי ועולמי

* ג'ניפר לאב יואיט, באתר AllMovie (באנגלית)

* ג'ניפר לאב יואיט, באתר Rotten Tomatoes (באנגלית)

* ג'ניפר לאב יואיט, באתר Box Office Mojo (באנגלית)

* ג'ניפר לאב יואיט, באתר Metacritic (באנגלית)

* ג'ניפר לאב יואיט, במסד הנתונים הקולנועיים KinoPoisk (ברוסית)

* ג'ניפר לאב יואיט, באתר אייטונס (באנגלית)

* ג'ניפר לאב יואיט, באתר ספוטיפיי

* ג'ניפר לאב יואיט, באתר AllMusic (באנגלית)

* ג'ניפר לאב יואיט, באתר MusicBrainz (באנגלית)

* ג'ניפר לאב יואיט, באתר Yandex.Music (ברוסית)

* ג'ניפר לאב יואיט, באתר Discogs (באנגלית)

* ג'ניפר לאב יואיט, באתר Songkick (באנגלית)

* ג'ניפר לאב יואיט, באתר בילבורד (באנגלית)

|  |  |  |
| --- | --- | --- |
| **הקודם**:**(פרס לא קיים)** | **פרס בחירת הנוער לשחקנית הקולנוע הנבחרת**  **1999: ג'ניפר לאב יואיט – אני עדיין יודע מה עשית בקיץ האחרון**  | **הבא**:**2000: ג'וליה רוברטס – ארין ברוקוביץ'** |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 5002472
* BNE: XX1306853
* BnF: cb141869234 (data)
* GND: 135316081
* ISNI: 0000 0000 6301 5331
* LCCN: no98064960
* MusicBrainz: 2374ec6f-229c-47a8-9853-5efe3c47f5ca
* NLA: 41900403
* NLK: KAC2020K3212
* NLP: a0000001616998
* NTA: 173309895
* RERO: 02-A024254451
* SUDOC: 162484461
* Trove: 1456622
* VIAF: 14983221
* WorldCat: lccn-no98064960

 |